ເຂົ້າຮ່ວມພິທີພິທີມອບຮັບມີ ທ່ານ ຫງວຽນເຟືອງງາ, ປະທານສະຫະພັນບັນດາອົງການມິດຕະພາບຫວຽດນາມ; ທ່ານ Lianys Torres Rivera, ເອກອັກຄະລັດຖະທູດກູບາ ປະຈຳ ຫວຽດນາມ; ທ່ານ ຫງວຽນວຽດຖາວ - ຮອງປະທານສະມາຄົມມິດຕະພາບຫວຽດນາມ - ກູບາ ແລະ ບັນດາຜູ້ຕາງໜ້າກະຊວງການຕ່າງປະເທດ, ຄະນະກຳມະການພົວພັນຕ່າງປະເທດສູນກາງ, ສະຫະພັນບັນດາອົງການມິດຕະພາບ ຫວຽດນາມ.
ຂອງຂວັນດັ່ງກ່າວ ແມ່ນໝາກຜົນຂອງການປຸກລະດົມ ເພື່ອສະໜັບສະໜູນປະຊາຊົນກູບາ ໃນການຕໍ່ສູ້ຕ້ານການລະບາດຂອງພະຍາດ COVID-19 ທີ່ໄດ້ລິເລີ່ມໂດຍສະມາຄົມມິດຕະພາບຫວຽດນາມ - ກູບາ ແລະ ສະໂມສອນອະດີດນັກສຶກສາຫວຽດນາມ ຢູ່ ກູບາ.
ພາຍຫຼັງການປຸກລະດົມ ໄດ້ດໍາເນີນເປັນເວລາຫຼາຍກວ່າ 2 ອາທິດ, ແຕ່ວັນທີ 8 ຮອດ ວັນທີ 25 ເມສາ 2020, ຂະບວນການໄດ້ຮັບການຕອບສະໜອງຢ່າງຟົດຟື້ນຫ້າວຫັນ ຈາກຫຼາຍອົງກອນ, ບຸກຄົນ, ວິສາຫະກິດ, ຜູ້ທີ່ໄດ້ສຶກສາ ແລະ ເຮັດວຽກ ຢູ່ປະເທດກູບາ ແລະ ມີຄວາມຮັກແພງປະເທດກູບາ, ຈຳນວນເງິນ ຈາກການປຸກລະດົມໃນຄັ້ງນີ້ ມີຫລາຍກ່ວາ 1.5 ຕື້ດົ່ງ ແລະ ນໍ້າຢາຂ້າເຊື້ອ 2000 ກວດ.
ກ່າວຄຳເຫັນທີ່ພິທີ, ທ່ານ ຫງວຽນວຽດຖາວ - ຮອງປະທານສະມາຄົມມິດຕະພາບຫວຽດນາມ - ກູບາ ໄດ້ສະແດງຄວາມຊົມເຊີຍຕໍ່ຜົນສຳເລັດ ໃນການຕໍ່ສູ້ກັບພະຍາດ Covid-19 ຂອງກູບາ. ເຖິງວ່າປະເທດກູບາ ຍັງປະສົບກັບຄວາມຫຍຸ້ງຍາກຫຼາຍຢ່າງ, ທ່ານ ຫງວຽນວຽດຖາວ ກໍ່ໄດ້ສະແດງຄວາມຊົມເຊີຍຕໍ່ກູບາ ໃນການສົ່ງຜູ້ຊ່ຽວຊານດ້ານການແພດ ເພື່ຶອສະໜັບສະໜູນໃນການປ້ອງກັນພະຍາດ Covid-19 ຢູ່ຫຼາຍປະເທດທົ່ວໂລກ.
ທ່ານ ຫງວຽນວຽດຖາວ - ຮອງປະທານສະມາຄົມມິດຕະພາບຫວຽດນາມ - ກູບາ ໄດ້ເນັ້ນໜັກວ່າ, ຂອງຂວັນແມ່ນ ຄວາມຮັກແພງຢ່າງຈິງໃຈຂອງປະຊາຊົນຫວຽດນາມເວົ້າລວມ ແລະ ຂອງບຸກຄົນ, ວິສາຫະກິດ, ຜູ້ທີ່ໄດ້ສຶກສາ ແລະ ເຮັດວຽກໃນປະເທດກູບາ ແລະ ມີຄວາມຮັກປະເທດກູບາ ເວົ້ົ້າສະເພາະ; ປະກອບສ່ວນໃຫ້ປະຊາຊົນກູບາໄດ້ຮັບໄຊຊະນະໃນການລະບາດຂອງພະຍາດ COVID-19.
ສ່ວນທ່ານນາງ Lianys Torres Rivera - ເອກອັກຄະລັດຖະທູດກູບາ ປະຈຳຫວຽດນາມ ໄດ້ສະແດງຄວາມຂອບອົກຂອບໃຈ ປະຊາຊົນຫວຽດນາມໂດຍທົ່ວໄປ ແລະ ສະມາຄົມມິດຕະພາບຫວຽດນາມ - ກູບາ, ສະໂມສອນອະດີດນັກສຶກສາ ຫວຽດນາມ ຢູ່ ກູບາເວົ້າສະເພາະ ທີ່ໄດ້ຊ່ວຍເຫຼືອປະຊາຊົນກູບາ. ທ່ານທ່ານນາງ Lianys Torres Rivera ໄດ້ເນັ້ນໜັກວ່າ, ຂອງຂວັນຂອງປະຊາຊົນຫວຽດນາມ ໃນຄັ້ງນີ້ ຈະແມ່ນແຫຼ່ງກຳລັງໜູນ ແລະ ການສະໜັບສະໜູນດ້ານຈິດໃຈ ໃຫ້ແກ່ປະຊາຊົນກູບາ ໃນສະພາບການທີ່ຫຍຸ້ງຍາກຄືໃນປະຈຸບັນ.
ຄຳຮຸ່ງ